අඹ කඩා විකුනා ඒ මුදලෙන් කසිප්පු පොලට ගොස් පැමිනෙන ගුනේරිස් ගමේ සෑම දෙනාටම අමු කුනුහරුපයෙන් බැන්නද ඉස්කෝලේ හාමිනේගේ ගුන කියන අයුරු මතක් වන විට ලොකු ඉස්කෝලේ මහත්තයාගේ මුවඟට සිහින් සිනාවක් නැගේ."ඔන්න හාමිනේගේ අඹ අල්ලස වැඩ කරනවා" කියා සිනාසෙමින් කීවද ඉස්කෝලේ හාමිනේ දුප්පතුන්ට අසණයන්ට උදව් කරන්නේ කිසිම ලාභ ප්‍රයෝජනයක් අපේක්ෂාවෙන් නොවෙන බැව් ලොකු ඉස්කෝලේ මහත්තයා දනී."අපේ මහත්තයා කෑම අත ගගා ඉන්නවා මිසක් කන්නේ නෑ නොවෑ"  ඉස්කෝලේ මහත්තයා මනෝ ලෝකයෙන් මිදුනේ ඉස්කෝලේ හාමිනේගේ කටහඬිනි."මට ඇති හාමිනේ හොදටම බඩ පිරිලා" ඉස්කෝලේ මහත්තයා කෑම මේසයෙන් ඉවත් වෙන්නට සැරසුනද"අපේ මහත්තයා මේ අඹ කෑල්ලත් කාලම ඉන්න"කියමින් ඉස්කෝලේ හාමිනේ හොදින් ඉදුනු පැනි බේරෙන අඹ පිරීසියක් මේසය මතින් තැබුවේ ඉස්කෝලේ මහත්තයා පුදුම කරවමිනි."මේ අඹ කොහින්ද හාමිනේ.""ආවාරෙ වෙලත් හොදට ඉදුන මී අඹ ගෙඩි තුනක්ම එක අත්තක තිබ්බා අපේ මහත්තයා.